钦定古今图书集成/明伦汇编/闺媛典/第031卷 > 《贫家女》金·房皞
## 钦定古今图书集成/明伦汇编/闺媛典/第031卷 > 《贫家女》金·房皞

贫家女，德性温柔寡言语。终年辛苦不下机，身上却
无丝一缕。倡家女儿百不会，只向人前卖娇态。绣裀
端坐青楼中，银烛荧煌照珠翠。书言福善与祸淫，未
必天公有此心。盗跖长年颜子夭，古来颠倒非独今。
高处是昆仑，低处是东溟。昆仑摧不倒，东海填不平。
物之不齐物之情。贫女莫羡倡女荣，不义富贵浮云
轻。持身但如冰雪清，德耀荆钗有令名。